**Servisná zmluva na produkt Microsoft Office 365 A1**

uzavretá podľa § 269 ods. 2 zák. č. 513/1991 Zb., Obchodný zákonník v platnom znení

## Článok I

## Zmluvné strany

obchodné meno / názov: Základná škola

sídlo: Malokarpatské námestie 1, 841 03 Bratislava

zapísaná v obchodnom registri:

IČO: 42 170 915

DIČ: 2022845616

číslo účtu (IBAN) SK92 0200 0000 0026 1585 3551

v mene ktorej koná: Mgr. Alena Petáková, riaditeľka školy

kontaktná osoba spoločnosti: Mgr. Alena Petáková

kontakt: +421 904 765 188

(ďalej len „**Objednávateľ**“)

a

obchodné meno / názov: **365 services s.r.o.**

sídlo: Vlárska 76, 831 01 Bratislava - Nové Mesto

zapísaná v obchodnom registri: Okresný súd Bratislava I, oddiel: Sro, vložka č. 52029/B

IČO: 44 056 877

DIČ: 2022600778

číslo účtu (IBAN) SK38 1100 0000 0029 4901 6518

v mene ktorej koná: Ing. Marek Hurban, konateľ

kontaktná osoba spoločnosti: Ing. Marek Hurban

kontakt: +421 905 383 084

(ďalej len „**Dodávateľ“**)

## 

## Článok II

## Predmet zmluvy

1. Predmetom tejto zmluvy je záväzok Dodávateľa poskytnúť Objednávateľovi služby za účelom zabezpečenia servisnej podpory nástroja informačných technológií - Microsoft Office 365 A1 (ďalej len „O 365“), ktorý slúži na zlepšenie spolupráce aktívnych užívateľov O 365 a na zvýšenie produktivity práce medzi užívateľmi O 365. Súčasťou dodávanej servisnej podpory O 365 (ďalej len „Služby 365“) je poskytnutie odozvy zo strany Dodávateľa na jednotlivé požiadavky Objednávateľa na O 365 alebo poprípade problémy Objednávateľa s O 365, ktoré môžu vzniknúť, a to nasledovne:

* potvrdenie o zaregistrovaní požiadavky do 1 pracovného dňa,
* vyriešenie požiadavky alebo problému do 5 pracovných dní, pričom v prípade ak si riešenie požiadavky alebo problému vyžaduje dlhšie časové obdobie, bude Dodávateľ o tom Objednávateľa informovať.

1. Nahlasovanie problémov alebo požiadavku na konzultácie bude možné len vybranými oprávnenými osobami Objednávateľa, ktoré dopredu Objednávateľ oznámi Dodávateľovi (max. 5 oprávnených osôb) nasledujúcimi spôsobmi:

* e-mailom,
* telefonicky,
* Office 365 formulárom.

1. Súčasťou dodávanej Služby 365 je široká škála ďalších služieb a benefitov určených pre Objednávateľa:

* konzultácie poskytované Dodávateľom Objednávateľovi telefonicky, emailom alebo prostredníctvom MS Teams týkajúcich sa:
* vytvorenia stránok,
* nastavenia oprávnení,
* informovania sa o licencovaní MS Produktov,
* možnosti získania MS Office balíkov,
* iné podľa dohody zmluvných strán,
* zabezpečenie komunikácie s Microsoft v prípade výpadkov služieb,
* pravidelná údržba prostredia Office 365:
* reagovanie na aktuálny stav na trhu,
* nastavovanie bezpečnostných politík,
* iné podľa dohody zmluvných strán,
* správa užívateľských účtov:
* mazanie,
* pridávanie,
* reset hesla,
* obnova účtu,
* zasielanie pravidelných štatistík o používaní služieb Objednávateľom,
* kvartálne informovanie o novinkách a nových službách v rámci Office 365.

## Dodávateľ v rámci Služby 365 ďalej Objednávateľovi poskytuje školenia 3 x ročne na všetky produkty Microsoft Office formou webináru v rozsahu 1 hod.

**Článok III**

**Odmena za Službu 365**

## Odmena za poskytovanie Služby 365 bola po dohode zmluvných strán a podľa počtu užívateľov stanovená paušálne vo výške 100 Euro mesačne (ďalej len „Odmena“).

## V prípade, že bude potrebné rozsah prác poskytovanej Služby 365 rozšíriť, bude to riešené formou písomnej objednávky Objednávateľa, akceptovanej Dodávateľom na požadovaný počet pracovných hodín. Odmena za takto poskytnuté služby je stanovená dohodou zmluvných strán na 90,- Euro na hodinu.

## V prípade ak sa Dodávateľ stane platiteľom DPH k odmene bude pripočítaná daň z pridanej hodnoty v zmysle platných právnych predpisov.

## Článok IV

## Doba a miesto plnenia

* 1. Dodávateľ sa zaväzuje poskytovať Službu 365 po celu dobu trvania platnosti a účinnosti tejto zmluvy.
  2. Ak nebude dohodnuté inak, je miestom plnenia sídlo Dodávateľa. Miestom plnenia môžu byť aj priestory Objednávateľa, v závislosti na povahe dodávaných služieb, teda v závislosti na tom, či je pre výkon činnosti nevyhnutná návšteva priestorov Objednávateľa.

## Článok V

## Dodacie a platobné podmienky

* 1. Odmena za poskytovanie Služby 365 bude hradená na základe mesačných faktúr – daňových dokladov so splatnosťou 14 dní od dátumu ich doručenia Objednávateľovi, pričom splatnosťou sa rozumie odpísanie dlžnej čiastky z účtu Objednávateľa. Doručenie bude účinné mimo iného e-mailom, alebo poštovným doručovateľom.
  2. Dodávateľ je oprávnený vystaviť faktúru najskôr po treťom dni kalendárneho mesiaca nasledujúceho po mesiaci za ktorý sa Odmena fakturuje.

## Článok VI

## Sankcie a ukončenie zmluvy

* 1. Objednávateľ je oprávnený odstúpiť od tejto zmluvy v prípade, že dôjde k podstatnému porušeniu zmluvných dojednaní, za ktoré sa pre účely tejto zmluvy považuje omeškanie s poskytovaním Služieb 365 Dodávateľom po dobu dlhšiu než 60 dní a to potom, čo bol Dodávateľ na omeškanie písomne upozornení Objednávateľom.
  2. Dodávateľ je oprávnený odstúpiť od tejto zmluvy, ak Objednávateľ mešká s úhradou faktúr po dobu dlhšiu než 60 dní.
  3. Zmluvné strany sa dohodli, že v prípade odstúpenia od tejto zmluvy vyrovnajú vzájomné pohľadávky do 14 dní od dňa doručenia písomného vyrozumenia o odstúpení od zmluvy. Odstúpenie od zmluvy sa však netýka nároku na náhradu škody vzniknutej porušením zmluvy.
  4. Zmluvu je možné ukončiť vzájomnou písomnou dohodou oboch zmluvných strán, ktorou neoddeliteľnou súčasťou je aj vysporiadanie vzájomných záväzkov a pohľadávok. Ak je táto zmluva uzatvorená na dobu neurčitú, je možné ju ukončiť výpoveďou ktoroukoľvek zo zmluvných strán. Výpovedná doba je 2 mesiace odo dna doručenia výpovede druhej zmluvnej strane.
  5. Náhrada škody sa riadi príslušnými ustanoveniami Obchodného zákonníku, ak nie je v tejto zmluve ustanovené inak.

## Článok VII

## Povinnosti zmluvných strán

1. Povinnosti Dodávateľa:

* poskytovať Službu 365 poctivo v stanovenom rozsahu a včas,
* zachovávať mlčanlivosť o všetkých skutočnostiach, s ktorými prídu pracovníci Dodávateľa pri vykonávaní akejkoľvek činnosti u Objednávateľa do styku,
* dodržiavať predpisy Objednávateľa pre bezpečnosť práce a ochranu zdravia v priestoroch Objednávateľa.

1. Povinnosti Objednávateľa:

* vykonať platby v termínoch a výške určených v tejto zmluve,
* prijať všetky opatrenia pre ochranu zdravia a bezpečnosti pracovníkov Dodávateľa pohybujúcich sa v priestoroch Objednávateľa.
* poskytnúť Dodávateľovi potrebnú súčinnosť pri realizácií plnenia.

## Článok VIII

## Dôverné informácie

* 1. Za dôverné informácie sa bez ohľadu na formu ich zachytenia považujú všetky informácie poskytnuté jednou zmluvnou stranou druhej zmluvnej strane, ktoré neboli poskytujúcou zmluvnou stranou označené ako verejné. Na účely tejto zmluvy sa medzi tieto informácie zaraďujú predovšetkým údaje o zmluvných stranách, ktoré majú charakter obchodného tajomstva, informácie o činnosti zmluvných strán, ich štruktúre a hospodárskych výsledkoch, know-how, ako aj informácie, pre nakladanie s ktorými je všeobecne záväznými právnymi predpismi ustanovený osobitný režim (najmä hospodárske tajomstvo, bankové tajomstvo a štátne tajomstvo, osobné údaje, ktoré zmluvná strana ďalej v zmysle Všeobecného nariadenia o ochrane údajov nespracúva a pod.). Za dôverné sa považujú aj informácie o prebiehajúcich rokovaniach medzi zmluvnými stranami, ako aj o podmienkach ich spolupráce založenej touto zmluvou (ďalej spoločne aj len „**Dôverné informácie**“).
  2. Zmluvné strany sú povinné zachovávať mlčanlivosť o získaných Dôverných informáciách a sú povinné vykonať všetky úkony a činnosti, ktoré možno považovať za potrebné na splnenie tejto povinnosti. Povinnosť mlčanlivosti podľa predchádzajúcej vety trvá aj po ukončení platnosti tejto zmluvy.
  3. V prípade, ak predmetom tejto zmluvy bude spracúvanie osobných údajov, zmluvné strany uzavrú dohodu v zmysle článku 28 Všeobecného nariadenia o ochrane údajov.

## Článok IX

## Záverečné ustanovenia

* 1. Ak nastane pri realizácii plnení Dodávateľa ku vzniku diela, ktoré môže byť predmetom práv priemyselného alebo iného duševného vlastníctva Dodávateľa, prechádza na Objednávateľa v zmysle zák. č. 185/2015 Zb., Autorský zákon v platnom znení výhradne výkon všetkých majetkových práv k dielu a dokumentácii, a to bez akéhokoľvek časového, množstevného, teritoriálneho či vecného obmedzenia, a to vrátane práva prevodu týchto práv na akúkoľvek tretiu osobu v okamihu predania dotknutého plnenia, pričom v rovnakom okamihu Dodávateľ tieto pravá stráca.
  2. Zmluvné strany sa dohodli, že sa právne vzťahy medzi nimi, vyplývajúce z tejto zmluvy, riadia zákonom 513/1991 Zb., Obchodným zákonníkom v platnom znení.
  3. Písomnou formou sa pre účely tejto zmluvy myslí taktiež komunikácia cez e-mail, vrátane e-mailu bez autorizovaného podpisu odosielateľa.
  4. Zmluvné strany sa zaväzujú, že sa pri naplňovaní tejto zmluvy budú riadiť zásadami podnikateľskej slušnosti a korektnosti, taktiež i k tomu, že prípadné spory budú riešiť prednostne cestou kompromisu. Pokiaľ nedôjde k vyriešeniu sporu dohodou, rozhodne o spore príslušný súd.
  5. Ak v priebehu zmluvného vzťahu dôjde k zániku niektorej zo zmluvných strán, poprípade k premene tejto strany v iný právny subjekt, prechádzajú práva a povinnosti vychádzajúce z tejto zmluvy na takto novo vzniknutý právny subjekt.
  6. Zmluvné strany prehlasujú, že táto zmluva je výrazom ich vážnej a slobodnej vôle, taktiež aj to, že ju neuzavreli pod tlakom ani za nápadne nevýhodných podmienok.
  7. Táto zmluva nadobúda platnosť a účinnosť dnom podpisu oboch zmluvných strán. Uzatvára sa na dobu neurčitú.
  8. Táto zmluva bola vyhotovená v dvoch rovnopisoch. Každá zo zmluvných strán dostane po jednom rovnopise.

V Bratislave dňa ...................... V Bratislave dňa ......................

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Marek Hurban  konateľ  365 services s.r.o.  *(Dodávateľ)* | Mgr. Alena Petáková  riaditeľka školy  Základná škola, Malokarpatské námestie 1,  Bratislava  *(Objednávateľ)* |
|  |  |